|  |  |
| --- | --- |
| გამოცხადების თარიღი:დასრულების თარიღი: | 10/07/2023**14/07/2023** |
| საკონტაქტო პირი | ნინო მიქელაძეnimikeladze@bog.ge +995 599 88 43 22  |

**ტენდერი \_ ქონების ყველა რისკის (ALL RISK) სადაზღვევო პოლისის შესყიდვა**

**\*2023-2024**

სარჩევი

[1. ზოგადი ინფორმაცია 2](#_Toc139894542)

[2. ტერმინთა განმარტება 2](#_Toc139894543)

[3. შესყიდვის საგანი / ინფორმაცია სადაზღვევო ობიექტების შესახებ 2](#_Toc139894544)

[4. ანგარიშსწორების პირობა 3](#_Toc139894545)

[5. ტენდერში მონაწილეობის პირობები 3](#_Toc139894546)

[6. გამარჯვებულის გამოვლენა 3](#_Toc139894547)

[7. დამატებითი ინფორმაცია 4](#_Toc139894548)

[8. თანდართული დოკუმენტაცია 4](#_Toc139894549)

[დანართი 1: ფასების ცხრილი 4](#_Toc139894550)

[დანართი 2: დასაზღვევი ქონების დეტალური აღწერა 5](#_Toc139894551)

# ზოგადი ინფორმაცია

სს საქართველოს ბანკი (შემდგომში ბანკი) აცხადებს ტენდერს ბანკის საკუთრებაში არსებული და იჯარით აღებული უძრავი და მოძრავი ქონებებისთვის ყველა რისკის (შემდგომში ALL RISK) სადაზღვევო პოლისის შესყიდვასთან დაკავშირებით.

ტენდერი ცხადდება გამარჯვებულ სადაზღვევო კომპანიასთან 1 წლიანი გენერალური ხელშეკრულების გაფორმების მიზნით.

ტენდერი ცხადდება 1 კონვერტის პრინციპით.

ბანკი იტოვებს უფლებას შერჩევის დასასრულებლად გამოაცხადოს შესყიდვის დამატებითი ეტაპი - აუქციონის სახით.

# ტერმინთა განმარტება

* **დამზღვევი** - სს საქართველოს ბანკი;
* **მზღვეველი** - ტენდერში გამარჯვებული ორგანიზაცია, რომელთანაც გაფორმდება ხელშეკრულება;
* **სადაზღვევო შემთხვევა** - მოვლენა, რომლის დადგომის შედეგად წარმოიშობა მზღვეველის ვალდებულება, გასცეს სადაზღვევო ანაზღაურება წინამდებარე ხელშეკრულების პირობების შესაბამისად;
* **სადაზღვევო პოლისი / პოლისი** - ხელშეკრულების საფუძველზე განხორციელებული დაზღვევის დამადასტურებელი დოკუმენტი;
* **სადაზღვევო ლიმიტი / ლიმიტი** - თანხა, რომლის ფარგლებშიც გაიცემა სადაზღვევო ანაზღაურება;
* **სადაზღვევო ანაზღაურება** - თანხა, რომელიც სადაზღვევო შემთხვევის დადგომისას გაიცემა მზღვეველის მიერ მოსარგებლის სახელზე;
* **ფრანშიზა** - შესაბამის სადაზღვევო პოლისში მითითებული არანაზღაურებადი მინიმუმი, რომელზეც მზღვეველი არ არის პასუხისმგებელი და რომელიც აკლდება ზარალის ოდენობას;

# შესყიდვის საგანი / ინფორმაცია სადაზღვევო ობიექტების შესახებ

ბანკის ბალანსზე არსებული უძრავი და მოძრავი ქონების დაზღვევა უნდა ითვალისწინებდეს შემდეგი სადაზღვევო შემთხვევების ანაზღაურებას:

* ქონების განადგურება ხანძრით, აფეთქებით და მეხის დაცემით;
* ბუნებრივი კატაკლიზმები: მიწისძვრა, წყალდიდობა, მეწყერი და ა.შ.
* მესამე პირების მიერ განზრახ მიყენებული ზიანი;
* ძარცვა და ყაჩაღობა ჩადენილი შენობაში და მის გარეთ;

დასაზღვევი ქონება კლასიფიცირებულია შემდეგი კატეგორიების ქვეშ და მითითებული ლიმიტებით:

|  |  |  |
| --- | --- | --- |
| **დასახელება** | **სადაზღვევო საორიენტაციო ლიმიტი (ლარი)** | **სადაზღვევო ობიექტის აღწერა** |
| სათავო ოფისი (მათ შორის შუშის კუბი) | 41,000,000 | \*შენობა-ნაგებობის საბალანსო ნარჩენი ღირებულება;\*შიგთავსის ნარჩენი ღირებულება; |
| ბანკომატები/ ფეიბოქსები / ქეშბოქსები | 21,000,000 | \*5,000 აშშ დოლარის ოდენობით - ბანკის სერვის ცენტრებში განთავსებული ბანკომატებისთვის (298 ერთეული);\*8,000 აშშ დოლარის ოდენობით - ბანკის გარეთ განთავსებული ბანკომატებისთვის (716 ერთეული);\*ფეიბოქსებისთვის დასაზღვევო თანხა განისაზღვრება საბალანსო ნარჩენი ღირებულებით (566 ერთეული);  |
| საკუთარი და იჯარით აღებული ობიექტები მათ შორის შიგთავსი და რემონტი | 265,000,000 | \*სადაზღვევო თანხა განისაზღვრება საბალანსო ნარჩენი ღირებულებით; \*შიგთავსის ნარჩენი ღირებულება\*რემონტი - ფიქსირებული 1 კვ.მ ღირებულებით;\*მათ შორის ფიქსირებული ლიმიტი ბანკის თბილისის ტერიტორიაზე არსებულ დატაცენტრსა და საწყობზე; |
| დასაკუთრებული უძრავი და მოძრავი ქონება | 281,000,000 | \*სადაზღვევო თანხა განისაზღვრება საბალანსო ნარჩენი ღირებულებით; |

დასაზღვევი ქონების დეტალური აღწერა იხილეთ დანართ 2-ში.

**შენიშვნა:** ბანკი იტოვებს უფლებას ხელშეკრულების გაფორმებამდე მოახდინოს ლიმიტების ცვლილება თითოეულ კატეგორიაში. ქონებების სრული სიების გაზიარება მოხდება მხოლოდ ტენდერში გამარჯვებულ კომპანიასთან.

# ანგარიშსწორების პირობა

ხელშეკრულების ფარგლებში ანგარიშსწორება განხორციელდება 4 ტრანშად - პირველი ტრანშის გადარიცხვა განხორციელდება 1 წლიანი პოლისების შესყიდვიდან და შესაბამისი დოკუმენტაციის გაფორმებიდან 30 საბანკო დღის ვადაში.

# ტენდერში მონაწილეობის პირობები

ტენდერში მონაწილეობის მისაღებად აუცილებელია:

* დაინტერესებული კომპანია დარეგისტრირდეს Ariba Network Portal-ზე.
* წინადადებების წარმოდგენა უნდა მოხდეს Ariba Network Portal-ის მეშვეობით.
* წინადადების მოწოდება უნდა მოხდეს სადაზღვევო პრემიის პროცენტული ღირებულების მითითებით, პოლისის თითოეულ შემადგენელ ნაწილზე;
* ტენდერის ფარგლებში, ბანკი გამოითხოვს ფასებს ფრანშიზის 2 სხვადასხვა ვარიანტზე: ძირითადი ვარიანტი უნდა შეივსოს შესყიდვის პლატფორმაზე სპეციალურად გამოყოფილ ველებში;
	+ დამატებითი ვარიანტის წარმოდგენა უნდა მოხდეს ფასების დანართის საშუალებით. გადმოტვირთეთ პლატფორმაზე განთავსებული ექსელის ფაილი, შეავსეთ და ატვირთეთ ხელმოწერილი დასკანერებული სახით.
* კომპანიამ უნდა ატვირთოს ბანკის მოთხოვნასთან შესაბამისობაში მოყვანილი **“ALL RISK” სადაზღვევო პოლისის პირობები.**
* წინადადება ძალაში უნდა იყოს: წინადადების წარგდენიდან 90 დღის განმავლობაში.

# გამარჯვებულის გამოვლენა

* წინადადებები შეფასდება სატენდერო კომისიის მიერ წინასწარ განსაზღვრული კრიტერიუმების და წონების მიხედვით (მათ შორის გაითვალისწინება მოწოდებული ფასი და პოლისის პირობები/დაფარვები).
* წინადადება შეიძლება ჩაითვალოს არსებითად შესაბამისად თუ ის აკმაყოფილებს სატენდერო დოკუმენტაციის მოთხოვნებს რაიმე მატერიალური გადახრების, დათქმისა და გამოტოვების გარეშე.
* ტენდერის გახსნის შემდეგ, ბანკმა საკუთარი შეხედულებისამებრ შესაძლოა გამართოს დამატებითი მოლაპარაკებები ერთზე მეტ უდაბლესი ფასის მქონე მონაწილესთან და მოლაპარაკებების შედეგების მიხედვით მიიღოს საბოლოო გადაწყვეტილება.
* შესყიდვის დასრულების მიზნით, ბანკი უფლებამოსილია, ტენდერის დასრულების შემდეგ გამოაცხადოს აუქციონი, სადაც მოწვეული იქნება ყველაზე დაბალი ფასის მქონე მინიმუმ 2 კომპანია.

# დამატებითი ინფორმაცია

* სატენდერო განაცხადდთან და შესყიდვის პირობებთან დაკავშირებით კითხვების არსებობის შემთხვევაში, მიმართეთ სატენდერო განაცხადში მითითებულ საკონტაქტო პირს.
* ბანკი იტოვებს უფლებას ცვლილებები შეიტანოს სატენდერო დოკუმენტაციაში წინადადებების წარდგენის ბოლო ვადამდე ნებისმიერ დროს.
* ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.
* გთხოვთ გაითვალისწინოთ, რომ წინამდებარე ტენდერის გამოცხადება არ ავალდებულებს ბანკს რომელიმე პრეტენდენტთან ხელშეკრულების გაფორმებას, ამასთანავე ბანკი იტოვებს უფლებას ნებისმიერ ეტაპზე შეწყვიტოს ან გადაავადოს ტენდერი.

# თანდართული დოკუმენტაცია

* დანართი 1: ფასების ცხრილი
* დანართი 2: დასაზღვევი ქონების დეტალური აღწერა

დანართი 1: ფასების ცხრილი

* 1. **Opt. 1**

|  |  |  |  |
| --- | --- | --- | --- |
| **დასახელება** | **ფრანშიზა** | **სადაზღვევო ლიმიტი (ლარი)** | **სადაზღვევო პრემიის პროცენტი** |
| სათავო ოფისი | USD 1,000 - თითოეულ შემთხვევაზე, 1% მიწისძვრის შემთხვევაში | 41,000,000 |   |
| ბანკომატები/ ფეიბოქსები / ქეშბოქსები | USD 500 - თითოეულ შემთხვევაზე,1.5% მიწისძვრის შემთხვევაში | 21,000,000 |   |
| საკუთარი და იჯარით აღებული ობიექტები მათ შორის შიგთავსი და რემონტი | USD 500 - თითოეულ შემთხვევაზე, 1.5% მიწისძვრის შემთხვევაში. | 265,000,000 |   |
| დასაკუთრებული უძრავი და მოძრავი ქონება | USD 500 - თითოეულ შემთხვევაზე, 1.5% მიწისძვრის შემთხვევაში. | 281,000,000 |   |

* 1. **Opt.2**

|  |  |  |  |
| --- | --- | --- | --- |
| **დასახელება** | **ფრანშიზა** | **სადაზღვევო ლიმიტი (ლარი)** | **სადაზღვევო პრემიის პროცენტი** |
| სათავო ოფისი | USD 500 - თითოეულ შემთხვევაზე, 1% მიწისძვრის შემთხვევაში | 41,000,000 |   |
| ბანკომატები/ ფეიბოქსები / ქეშბოქსები | USD 250 - თითოეულ შემთხვევაზე,1.5% მიწისძვრის შემთხვევაში | 21,000,000 |   |
| საკუთარი და იჯარით აღებული ობიექტები მათ შორის შიგთავსი და რემონტი | USD 250 - თითოეულ შემთხვევაზე, 1.5% მიწისძვრის შემთხვევაში. | 265,000,000 |   |
| დასაკუთრებული უძრავი და მოძრავი ქონება | USD 250 - თითოეულ შემთხვევაზე, 1.5% მიწისძვრის შემთხვევაში. | 281,000,000 |   |

დანართი 2: დასაზღვევი ქონების დეტალური აღწერა

ბანკის ბალანსზე არსებული უძრავი და მოძრავი ქონების დაზღვევა უნდა ითვალისწინებდეს შემდეგი სადაზღვევო შემთხვევების ანაზღაურებას:

* ქონების განადგურება ხანძრით, აფეთქებით და მეხის დაცემით;
* ბუნებრივი კატაკლიზმები: მიწისძვრა, წყალდიდობა, მეწყერი და ა.შ.
* მესამე პირების მიერ განზრახ მიყენებული ზიანი;
* ძარცვა და ყაჩაღობა ჩადენილი შენობაში და მის გარეთ;

ქონება კლასიფიცირებულია შემდეგი კატეგორიების ქვეშ:

* + **ბანკის ბალანსზე რიცხული უძრავი ქონება**
* დაზღვევას ექვემდებარება უძრავი ქონება, (ძირითადი საშუალებების განმარტების შესაბამისად, ბალანსზე არსებული ქონება, რომელიც გასაყიდად არ არის განკუთვნილი);
* სადაზღვევო თანხა განისაზღვრება საბალანსო ნარჩენი ღირებულებით;
	+ **დაქირავებული ქონება**
* დაქირავებულ ქონებაზე გაწეულ სარეკონსტრუქციო და სარემონტო ხარჯებზე სადაზღვევო თანხა განისაზღვრება ფიქსირებული ლიმიტით 1 კვადრატულ მეტრზე, აღნიშნული დაზღვევა ეხება მხოლოდ სოლო ლაუნჯებს (400 USD), ახალი დიზაინის სერვის-ცენტრებს (310 USD) და რამდენიმე ბექ ოფისს (200 USD);
* დაქირავებულ ქონებაში განთავსებული შიგთავსის დაზღვევა ხორციელდება საბალანსო ნარჩენი ღირებულებით;
	+ **დასაკუთრებული უძრავი ქონება**
* უძრავი ქონება, რომლის ფლობაც კლასიფიცირებულია როგორც საინვესტიციო ქონება;
* სადაზღვევო თანხა განისაზღვრება დაზღვევის შეძენის თარიღისათვის არსებული საბალანსო ნარჩენი ღირებულებით;
	+ **დასაკუთრებული მოძრავი (შიგთავსი) ქონება**
* ინდივიდუალურ დაზღვევას ექვემდებარება ქონება, რომლის საბალანსო ღირებულება დაზღვევის შეძენის თარიღისათვის შეადგენს არანაკლებ 50,000 ლარს; ინდივიდუალური გადაწყვეტილებების ფარგლებში, შესაძლებელია დაზღვეულ იქნას აღნიშნულ ზღვარს ქვემოთ საბალანსო ღირებულების მქონე ქონებაც.
* ავტოსადგომზე განთავსებული დასაკუთრებული მოძრავი ქონება ექვემდებარება პორტფელურ დაზღვევას ჯამური საბალანსო ნარჩენი ღირებულებით;
* სადაზღვევო თანხა განისაზღვრება საბალანსო ნარჩენი ღირებულებით;
* პროდუქტი უნდა ფარავდეს ბუნებრივ მოვლენებს, ხანძარს, დგომასთან დაკავშირებული რისკები (ქურდობა, ყაჩაღობა);
	+ **ბანკის მოძრავი აქტივი (შიგთავსი)**
* მოძრავი აქტივი, რომელიც განთავსებულია ბანკის ობიექტებში (კომპიუტერები, საოფისე ინვენტარი და ა.შ.) ექვემდებარება დაზღვევას მიმდინარე საბალანსო ნარჩენი ღირებულებით.
* საწყობში განთავსებული ქონებისათვის, სადაზღვევო თანხა განისაზღვროს საბალანსო ნარჩენი ღირებულების წლიური საშუალოს ოდენობით;
* სადაზღვევო თანხა ინდივიდუალურად განისაზღვრება ობიექტების ჭრილში შემდეგი პრინციპით:
* საწყობში განთავსებული ქონებისათვის საბალანსო ნარჩენი ღირებულების წლიური საშუალოს ოდენობით;
* აი-ტაუერი საბალანსო ნარჩენი ღირებულებით;
* სათავო ოფისი, საბალანსო ნარჩენი ღირებულებით;
* ბანკის დატა-ცენტრის შემთხვევაში, სადაზღვევო თანხა განისაზღვრება მასში არსებული ტექნიკური საშუალებების საბაზრო ღირებულების გათვალისწინებით.
	+ **ბანკის მოძრავი აქტივი (ბანკომატები და ფეიბოქსები)**

ბანკის ბანკომატების დაზღვევა ხორციელდება ფიქსირებული ღირებულებით:

* 5,000 აშშ დოლარის ოდენობით - ბანკის სერვის ცენრებში განთავსებული ბანკომატებისთვის;
* 8,000 აშშ დოლარის ოდენობით - ბანკის გარეთ განთავსებული ბანკომატებისთვის;

ბანკის ფეიბოქსებისთვის დასაზღვევო თანხა განისაზღვრება საბალანსო ნარჩენი ღირებულებით.